Hindi News

Local

Rajasthan

Jaipur

Cow Smugglers Firing On Police, A Sub Inspector Chasing Miscreants Injured By Shrapnel

गौ तस्करों ने की पुलिस पर फायरिंग, पीछा कर रहा एक सब इंस्पेक्टर घायल, दो बदमाशों को पकड़ा

7 महीने पहले



कॉपी लिंक

भरतपुर जिले के पहाड़ी थाना इलाके में मेवात क्षेत्र में हुई मुठभेड़

घायल एसआई को जयपुर रैफर किया, दो तस्कर हुए गिरफ्तार

भरतपुर. जिले के मेवात क्षेत्र में गौ तस्करों के हौंसले इतने बुलंद हो चुके हैं कि वे पुलिस पर फायरिंग करने से भी नहीं घबराते है। शुक्रवार को भी गौ-तस्करों ने उनका पीछा कर रही पुलिस पर फायरिंग कर दी। इसमें एक सबइंस्पेक्टर के आंखों पर छर्रे लग गए। जिसमें वह घायल हो गया। वहीं, पुलिस ने फायरिंग के बावजूद तस्करों का पीछा किया और दो तस्करों को धरदबोचा। वहीं, घायल एसआई को उपचार के लिए जयपुर रैफर कर दिया गया। सूचना मिलने पर भरतपुर के एसपी हैदर अली जैदी ने मामले में जानकारी ली। आरोपियों के खिलाफ मुकदमा दर्ज कर लिया है।





एसपी जैदी ने बताया कि मुखबिर से सूचना मिली थी की पहाड़ी थाना इलाके में फतेहपुर- घाटमीका गांव के पास गौ तस्कर कुछ वाहनों के साथ मौजूद हैं। तब कामां डिप्टी एसपी देवेंद्र सिंह के नेतृत्व में सर्किल के पुलिस थानों का जाब्ता मौके पर भेजा गया। जहां पुलिस को आते देखकर गौ तस्कर भागने लगे। बचाव में वे पुलिस पर देशी कट्‌टों से फायरिंग करने लगे। इस बीच छर्रे लगने से सबइंस्पेक्टर सुनील कुमार घायल हो गया।





पुलिस ने बताया कि गौ तस्करी का अवैध कारोबार उत्तर प्रदेश, अलवर व हरियाणा के मेवात क्षेत्रों में होता है। ऐसे में राजस्थान से गायों को अवैध तरीके से ट्रक व पिकअप गाड़ियों में भरकर राजस्थान में अलवर, भरतपुर से होकर अन्य राज्यों में ले जाया जाता है। तब सूचना मिलने पर पुलिस द्वारा कार्रवाई की जाती है। पहले भी कई बार अलवर और भरतपुर में गौ तस्करों के बीच फायरिंग व मुठभेड़ हो चुकी है।